376 Pr- Meinert. 



Benævnelse adopteres af Locy. Derimod ved jeg intet Exempel 

 paa, at Genitalierne eller disses Udførselsgange hos nogen 

 Arthropod lindes i Forkroppen eller i dennes Lemmer, saaledes 

 som den almindelige Tydning af Pycnogonidernes Gangben 

 vilde fore det med sig. 3) Dernæst genfindes hos Pycnogoni- 

 derne et saa bestemt, og udpræget Arachnide-Organ som Sax- 

 lemmerne , hvortil 1) de embryonale Byssuskirtler, et Homo- 

 logon til Arachnidernes Giftkirtler, slutte sig. Manglen af sær- 

 egne Aandedrætsorganer giver ingen Oplysning i systematisk 

 Henseende, men peger dog hen paa Udspring fra eller Sammen- 

 hæng med primitive, larveagtige Former. 5) Endelig er Fore- 

 komsten af «Bikløer» (o: ægte Kløer) et væsentligt Bygnings- 

 træk for Arachniderne i Modsætning til Crnstaceerne. 



Støttende mig paa de her anførte Momenter tror jeg mig 

 berettiget til at henføre Pyenogoniderne til Arachnidernes 

 Klasse , som en i det ydre stærkt afvigende og ved stærk Ud- 

 vikling af ellers kun anlagte eller reducerede Organer meget 

 fremmedartet Gruppe af Arachnider, afpassede efter deres Leven 

 i Vandet, navnlig Havet. Det forekommer mig i ethvert Til- 

 fælde urigtigt at gøre dem til en særegen Klasse af samme 

 Værdi som Insekter eller Crustaceer, og jeg tinder ikke 

 en rigere og større systematisk Tanke udtalt i dem end i 

 mangen Familie eller Orden af de øvrige Arthropoder. 



Derpaa gives en Udsigt over de paa Ingolf-Expeditionen 

 tagne Arter og deres Forekomst, hvortil saa er føjet Arternes 

 Udbredning overhovedet, forsaavidt de ere tagne udenfor de 

 efter Ingolfs Indsamlinger opførte Lokaliteter eller større Far- 

 vande. Antallet af de paa Expeditionen tagne Arter af Pycno- 

 gonider har ikke været ringe, nemlig 31, hvoraf de 8 ere nye 

 eller hidtil ubeskrevne. Til Sammenligning kan anføres, at paa 

 "Den norske Nordhavs-Expedition 1876 — 78« blev taget 20 Arter, 

 medens de øvrige i nævnte Værk opførte Arter, nemlig *23, 

 skyldes tidligere Indsamlinger fra norske og andre nærliggende 

 Kyster og Have. 



10 



